**Spr 170/2023**

**VÝZVA NA PREDLOŽENIE INDIKATÍVNEJ CENOVEJ PONUKY**

**(PRIESKUM TRHU)**

podľa § 6 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Názov predmetu zákazky**

Vytvorenie webového portálu.

**2. Druh zákazky**

Poskytovanie služieb.

**3. Identifikácia verejného obstarávateľa**

|  |  |
| --- | --- |
| Verejný obstarávateľ | Kancelária Najvyššieho správneho súdu Slovenskej republiky je podľa § 7 ods. 1 písm. a) zákona o verejnom obstarávaní verejný obstarávateľ. |
| Adresa | Trenčianska 56/A 821 09 Bratislava 3 |
| IČO | 53857097 |
| DIČ | 2121511700 |
| Kontaktná osoba, telefón, e-mail: | Ing. Janka Kavčiaková, tel.: 0905377496  janka.kavciakova@nssud.sk |
| Internetová adresa (URL): | https://www.nssud.sk |

**4. Stručný opis predmetu zákazky**

Predmetom zákazky je vytvorenie nového webového portálu (ďalej len „web portál“). Úlohou nového web portálu (Kancelárie) Najvyššieho správneho súdu Slovenskej republiky [ďalej len „(K)NSS SR“], ako dlhodobého riešenia, bude reprezentovať inštitúciu, poskytovať kvalitné služby pre verejnosť, automatizovať zverejňovanie rozhodnutí, kompletné prepracovanie vyhľadávania rozhodnutí, komplexná SEO optimalizácia (správna indexácia a zaradenie pre vyhľadávače), umožniť zverejňovať a aktualizovať obsah priamo garantom obsahu.

Podrobná špecifikácia predmetu zákazky je uvedená v Prílohe č. 1 „Opis predmetu zákazky“.

Neoddeliteľnou súčasťou predmetu zákazky je vykonanie technických skúšok predmetu zákazky a jeho funkčnosti, odovzdanie predmetu zákazky spolu s príslušnou technickou dokumentáciou a návodom na obsluhu v štátnom jazyku, ako aj zaškolenie zamestnancov verejného obstarávateľa za účelom jeho obsluhy.

**5. Spoločný slovník obstarávania**

72413000-8 Návrh webových sídiel

72212222-1 Služby na vývoj softvéru pre webové servery

71620000-0 Analytické služby

79400000-8 Poradenstvo a konzultačné služby pri poskytovaní podporných služieb

72413000-8 Služby na vývoj softvéru pre editovanie webových stránok

**6. Miesto a termín poskytnutia služieb**

Miesto poskytnutia: sídlo verejného obstarávateľa uvedené v bode 3. tejto výzvy.

Termín poskytnutia: predmet zákazky bude realizovaný v nasledovných lehotách:

|  |
| --- |
| * analýza súčasného stavu a príprava grafických návrhov – najneskôr do 14 kalendárnych dní od objednania; |
| * príprava infraštruktúry a CMS nového web portálu – najneskôr do 21 kalendárnych dní od objednania; |
| * migrácia obsahu zo starého web portálu a tvorba nového obsahu web portálu (K)NSS SR – najneskôr do 30 kalendárnych dní od objednania; |
| * automatizované zverejňovanie objednávok a faktúr – najneskôr do 21 kalendárnych dní od objednania; |
| * vyhľadávanie rozhodnutí (využitie nového rest API) – najneskôr do 21 kalendárnych dní od objednania. |

**7. Spôsob určenia ceny**

Cena za predmet zákazky musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 posledne označeného zákona založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov, vyhláškou Ministerstva hospodárstva Slovenskej republiky č. 97/2008 Z. z. a vyhláškou Ministerstva financií Slovenskej republiky č. 75/2008 Z. z.

Návrh indikatívnej ceny musí obsahovať všetky predpokladané náklady spojené s plnením predmetu zákazky (t. j. vrátane dopravných nákladov, nákladov súvisiacich s ekologickou likvidáciou obalov, nákladov súvisiacich so servisnou podporou / zárukou a pod.).

Pri tvorbe cenovej ponuky je potrebné zohľadniť aj primeranosť jej stanovenia s ohľadom na vzniknuté náklady, primeranosť zisku a lehoty dodania.

Verejný obstarávateľ požaduje predložiť vyplnenú / nacenenú Prílohu č. 2 tejto výzvy pri zohľadnení opisu predmetu zákazky.

**8. Možnosť predloženia variantných riešení:**

Verejný obstarávateľ neumožňuje predložiť variantné riešenia.

**9. Lehota na predkladanie ponúk**

Lehota na predkladanie indikatívnych cenových ponúk je do: **21. augusta 2023 do 12.00 hod**.

**10. Informácie, ktoré môžu mať vplyv na stanovenie indikatívnej cenovej ponuky**

Platobné podmienky

Platba bude realizovaná formou bezhotovostného platobného styku na základe daňového dokladu vystaveného dodávateľom, splatnosť ktorého bude do 30 kalendárnych dní odo dňa preukázateľného doručenia príslušnej faktúry verejnému obstarávateľovi. Verejný obstarávateľ neposkytuje preddavky, ani zálohové platby.

**11. Spôsob predloženia ponuky**

Prostredníctvom IS JOSEPHINE.

**12. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

V Bratislave, dňa 16.augusta 2023

JUDr. Zuzana Kyjac, PhD.

vedúca Kancelárie Najvyššieho správneho súdu

Slovenskej republiky

**Prílohy:**

Príloha č. 1 výzvy – Opis predmetu zákazky

Príloha č. 2 výzvy – Návrh indikatívnej cenovej ponuky